Dié dag, en dus die jaar, gaan effens langer wees as gewoonlik – ’n hele sekonde. Dié aankondiging is deur die Amerikaanse Vlootobservasie in Washington gedoen.
Met die skrikkelsekonde wat bykom, word die aarde se amptelike tyd weer in pas gebring met die werklike rotasie van die aarde. Die aarde se rotasie wissel soms weens ekstreme geologiese en weerkundige gebeure.
Tegnologie speel ook ’n rol om die tydsaanpassings so akkuraat as moontlik te maak. In 2014 is ’n nuwe atoomhorlosie, die NIST-F2 bekend gestel wat drie keer meer akkuraat as sy voorganger is. Die nuwe atoomhorlosie sal in 300 miljoen jaar nie ŉ sekonde wen of verloor nie.